
ΑΠΟΦΑΣΕΙ Σ 

Αριθ.1109245/6126/0016 (1) 

Δικαιολογητικά πληρωμής. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 28 και της παρ. 1 
του άρθρου 29 του Ν. 2362/27.11.19959 (ΦΕΚ.247/Α/95) 
«περί Δημοσίου Λογισπκού, ελέγχου των δαπανών του 
Κράτους και άλλες διατάξεις». 

2. Τις διατάξεις των άρθρων 132 και 134 του Π.Δ.16/89 


«Κανονισμός λειτουργίας Δημοσίων Οικονομικών Υπηρε¬ 
σιών (ΔΟΥ) και των Τοπικών Γραφείων και καθήκοντα 
υπαλλήλων αυτών». 

3. Τις διατάξεις του Π.Δ. 191/97 «Τροποποίηση διατάξε¬ 
ων του Π.Δ. 16/89 Κανονισμός λειτουργίας ΔΟΥ. 

4. Τις διατάξεις του Ν. 2594/98 (ΦΕΚ 62/Α/24.3.98), του 
Ν. 2690/99 (ΦΕΚ 45/9.3.99) του άρθ. 14 του Ν. 1599/86 
(ΦΕΚ 75/Α/11.6.86) και του άρθ. 454 του κώδικα πολιτικής 
δικονομίας. 

5. Την απόφαση μας με αριθ. 1129800/10885/ 
0016/2.12.1996 « Δικαιολογητικά εξόφλησης τίτλων πλη¬ 
ρωμής». 

6. Την αρ. 479/1997 γνωμοδότηση του Ν.Σ.Κ. 

7. Την απόφαση του Πρωθυπουργού και του Υπουργού 
Οικονομικών με αριθ 1107147/1239/006Α/4.10.1996, με την 
οποία αναθέτονται αρμοδιότητες του Υπουργού Οικονομι¬ 
κών στους Υφυπουργούς Οικονομκών, αποφασίζουμε: 

Καθορίζουμε ως δικαιολογητικά νομιμοποίησης των δι¬ 
καιούχων για την εξόφληση τίτλων πληρωμής κατά περί¬ 
πτωση τα εξής: 

1. -ΑΝΩΝΥΜΕΣ ΕΤΑΙΡΙΕΣ 

Απόσπασμα πρακτικών συνεδριάσεως του διοικητικού 
συμβουλίου της Α.Ε., από το οποίο προκύπτουν ποια πρό¬ 
σωπα εκπροσωπούν την εταιρία και δεσμεύουν αυτή με την 
υπογραφή τους. Τα πρακτικά πρέπει να είναι υπογεγραμ¬ 
μένα από τον πρόεδρο ήτο διευθύνοντα σύμβουλο της Α. Ε.. 

Δεν απαιτείται θεώρηση του γνησίου της υπογραφής 
του προέδρου ή του δευθύνοντα συμβούλου. Επίσης δεν 
απαιτείται περαιτέρω εξουσιοδότηση ή πληρεξούσιο για 
τα πρόσωπα που αναφέρονται στα πρακπκά ότι εκπρο¬ 
σωπούν την Α. Ε. ,για να εισπράξουν χρήματα από τις ΔΟΥ, 
εφόσον προσέρχονται οι ίδιοι. 

2. - Ο. Ε. - Ε. Ε. -Ε. Π. Ε. - ΑΣΤΙΚΕΣ ΕΤΑΙΡΙΕΣ 

Α. Μέχρι του ποσού των 200.000 δρχ, υπεύθυνη δήλω¬ 
ση του εκπροσώπου της εταιρίας, όπου θα δηλώνει ότι εκ¬ 
προσωπεί την εταιρία και νομιμοποιείται να εισπράξει για 
λογαριασμό της. Στη θέση της υπογραφής της δήλωσης, 
πέραν της υπογραφής του δηλούντος θα τίθεται και η 
σφραγίδα της εταιρίας. 

Β. Από του ποσού των 200.000 μέχρι του ποσού των 
2.000.000 δρχ, φωτοαντίγραφο του ΦΕΚ που δημοσιεύ¬ 
τηκε το τελευταίο καταστατικό τους ή αντίγραφο του κα¬ 
ταστατικού θεωρημένο από το Πρωτοδικείο, νέας ή πα- 
λαιότερης ημερομηνίας και υπεύθυνη δήλωση του εκ¬ 
προσώπου ότι δεν έχει γίνει μεταβολή στα πρόσωπα που 

εκπροσωπούντην εταιρία και ότι αυτός είναι ο νόμιμος εκ¬ 
πρόσωπός της. Στη θέση της υπογραφής της δήλωσης, 
πέραν της υπογραφής του δηλούντος θα τίθεται και η 
σφραγίδα, της εταιρίας. Η απόφαση για υποχρεωτική 
εξόφληση του τίτλου με εντολή μεταφοράς άνω των 
500.000 δρχ, όταν στη ΔΟΥ δεν υπάρχουν χρήματα, συ¬ 
νεχίζει να ισχύει. 

Γ. Άνω του ποσού των 2.000.000 δρχήκάτω αυτού, όταν 
ο δικαιούχος δεν κάνει χρήση των Α και Β παραγράφων: 

α) Το τελευταίο καταστατικό θεωρημένο απ’ το Πρωτο¬ 
δικείο. Για τις ΕΠ Ε που οι εκπρόσωποί τους ορίζονται από 
τη συνεδρίαση των εταίρων, αντίγραφο των σχετικών 
πρακτικών ή το ΦΕΚ που δημοσιεύονται. 

β) Βεβαίωση του αρμοδίου τμήματος του Πρωτοδικείου 
ότι δεν έχει στο μεταξύ επέλθει μεταβολή στα πρόσωπα 
που εκπροσωπούν την εταιρία. (Δεν ισχύει για τις περι¬ 
πτώσεις των ΕΠΕ του προηγούμενου εδαφίου). 

Σε αντίθετη περίπτωση στη βεβαίωση αυτή αναφέρο- 
νται οι αριθμοί των πράξεων των μεταβολών, οι οποίες 
πρέπει να προσκομίζονται όλες θεωρημένες από το Πρω¬ 
τοδικείο. 

Για την εξόφληση τίτλου πληρωμής υπέρ ΟΕ,ΕΕ,ΕΠΕ, 
δεν απαιτείται νέα θεώρηση από το Πρωτοδικείο, του κα¬ 
ταστατικού και των τυχόν τροποποιήσεων του, που φέ¬ 
ρουν παλαιότερη θεώρηση από αυτό, εφόσον προσκομί¬ 
ζεται πρόσφατη βεβαίωση του Πρωτοδικείου, ότι δεν 
επήλθε άλλη μεταβολή. 

3. - ΝΑΥΤΙΚΕΣ ΕΤΑΙΡΙΕΣ 

Απόσπασμα πρακτικού συνεδριάσεως του διοικητικού 
συμβουλίου, κατά την οποία ορίστηκαν τα πρόσωπα που 
εκπροσωπούν και δεσμεύουν με την υπογραφή τους την 
εταιρία ή σχετική βεβαίωση της Υπηρεσίας Μητρώου 
Ναυτικών Εταιριών. Κατά τα λοιπά ισχύει ότι και για τις ΑΕ. 

4. - ΕΚΠΟΛΙΤΙΣΤΙΚΟΙ - ΜΟΡΦΩΤΙΚΟΙ -ΑΘΛΗΤΙΚΟΙ - ΠΑ¬ 
ΤΡΙΩΤΙΚΟΙ ΣΥΛΛΟΓΟΙ ΚΑΙ ΣΩΜΑΤΕΙΑ. 

α) Μέχρι του ποσού των 200.000 δρχ: 

Υπεύθυνη δήλωση του εκπροσώπου, ότι νομιμοποιείται 
να εισπράξει για λογαριασμό του συλλόγου ή του σωμα¬ 
τείου. Στη θέση της υπογραφής της δήλωσης, τίθεται και 
η σφραγίδα του συλλόγου ή του σωματείου. 

Γραμμάτιο είσπραξης,νόμιμα θεωρημένο όπου αυτό 
επιβάΜεται. 

β) Άνω του ποσού των 200.000 δρχ: 

Το καταστατικό με βεβαίωση του Γραμματέα του Πρω¬ 
τοδικείου ότι έχει εγγραφεί (καταχωρηθεί) στο βιβλίο Σω¬ 
ματείων. 

Απόσπασμα πρακτικών συνεδριάσεως του Δ Σ του συλ¬ 
λόγου, στο οποίο αναφέρονται τα πρόσωπα, που εκπρο¬ 
σωπούν ή δεσμεύουν με την υπογραφή τους το σύλλογο, 
εφόσον παρέχεται από το καταστατικό η δυνατότητα αυ¬ 
τή. 

Γραμμάτιο είσπραξης ανάλογα με τις καταστατικές δια¬ 
τάξεις, νόμιμα θεωρημένο, όπου αυτό επιβάλλεται. 

5. - ΓΕΩΡΓΙΚΟΙ - ΑΓΡΟΤΙΚΟΙ ΚΛΠ ΣΥΝΕΤΑΙΡΙΣΜΟΙ Ή 
ΕΝΩΣΕΙΣ ΑΓΡΟΤΙΚΩΝ ΣΥΝΕΤΑΙΡΙΣΜΩΝ 

α) Μέχρι του ποσού των 200.000 δρχ: 

Υπεύθυνη δήλωση του εκπροσώπου ότι νομιμοποιείται 
να εσπράξει για λογαριασμό του συνεταιρισμού ή της 
ένωσης. Στη θέση της υπογραφής της δήλωσης τίθεται 
και η σφραγίδα του συνεταιρισμού ή της ένωσης. 

β) Άνω του ποσού των 200.000 δρχ: 

Το καταστατικό με βεβαίωση για τυχόν τελευταία τρο¬ 
ποποίηση και καταχώρησης αμτού στο Ειδικό Μητρώο, 


θεωρημένο από το Πρωτοδικείο ή το Ειρηνοδικείο κατά 
περίπτωση. 

Απόσπασμα πρακπκού συνεδριάσεως του ΔΣ από το 
οποίο προκύπτει ποια μέλη δεσμεύουν με την υπογραφή 
τους το συνεταιρισμό ή την Ένωση. 

Βεβαίωση του Γραμματέα Πρωτοδικών, ότι δεν έχει 
υποβληθεί αίτηση κήρυξης του Συνεταιρισμού ή της Ένω¬ 
σης σε πτώχευση. 

6. - ΝΟΜΙΚΑ ΠΡΟΣΩΠΑ ΔΗΜΟΣΙΟΥ ΔΙΚΑΙΟΥ -ΔΗ¬ 
ΜΟΣΙΕΣ ΥΠΗΡΕΣΙΕΣ- ΕΙΔΙΚΑ ΤΑΜΕΙΑ 

Η απόφαση με την οποία ορίζεται ο προϊστάμενος του 
ΝΠΔΔ ή της Υπηρεσίας. 

Εξουσιοδότηση σε υπάλληλο του ΝΠΔΔ ή της Υπηρε¬ 
σίας, από τον προϊστάμενο αυτής όταν δεν προσέρχεται 
ο ίδιος. 

Γραμμάτιο είσπραξης του αντίστοιχου ποσού, από δι¬ 
πλότυπο βιβλίο το οποίο είναι σφραγισμένο, θεωρημένο 
και αριθμημένο από την αρχή που εποπτεύει τα ΝΠΔΔ τα 
Ειδικά ταμεία και σε ορισμένες περιπτώσεις και από Δη¬ 
μόσιες Υπηρεσίες, όταν αυτό προβλέπεται από τις σχετι¬ 
κές διατάξεις. 

7. -ΤΡΑΠΕΖΕΣ - ΙΔΡΥΜΑΤΑ - ΟΤΕ - ΔΕΗ - ΕΛΤΑ 

Η απόφαση με την οποία ορίζεται ο προϊστάμενος του 
υποκαταστήματος. Εξουσιοδότηση σε υπάλληλο της 
Τράπεζας κ,λ,π. θεωρημένη από την Τράπεζα το ίδρυμα 
κ.λ.π.,από τον προϊστάμενο αυτής, όταν δεν προσέρχεται 
ο ίδιος. 

8. - ΚΟΙΝΟΠΡΑΞΙΕΣ - ΚΟΙΝΩΝΙΕΣ 

Το ιδιωτικό συμφωνητικό που έχουν καταθέσει στη ΔΟΥ 
«θεωρημένο από το αρμόδιο τμήμα αυτής, όπου φαίνο¬ 
νται τα μέλη και οι εκπρόσωποι, που νομιμοποιούνται να 
εισπράξουν. 

Αν δεν δηλώνεται εκπρόσωπος προσέρχονται όλα τα 
μέλη για την εξόφληση του τίτλου ή εξουσιοδοτούν - πλη- 
ρεξουσιοδοτούν τρίτον ή τρίτους, ανάλογα με το ύψος 
του ποσού. 

9. - ΕΤΑΙΡΙΕΣ ΠΟΥ ΔΕΝ ΣΥΝΙΣΤΩΝΤΑΙ 

Η επιστροφή ποσών που καταβλήθηκαν, για τις υπό σύ¬ 
σταση εταιρίες, οι οποίες τελικά δεν συστήθηκαν, γίνεται 
σε όλους τους εταίρους, οι οποίοι φαίνονται στο «κατα¬ 
στατικό» συμβολαιογραφικό έγγραφο που συντάχθηκε 
για τη σύσταση της εταιρίας νόμιμα θεωρημένο από τον 
συμβολαιογράφο που το εξέδωσε. 

Στις ειδικές περιπτώσεις που δεν έχει συνταχθεί συμφω¬ 
νητικό απαιτείται βεβαίωση από το Πρωτοδικείο ή τη Νο¬ 
μαρχιακή Αυτοδιοίκηση, ότι δεν κατατέθηκε σχετικό συμ¬ 
φωνητικό και υπεύθυνη δήλωση του προσκομίζοντας το 
διπλότυπο είσπραξης, ότι είναι ο νόμιμος δικαιούχος και 
ότι αναλαμβάνει να αποζημειώσει οποιονδήποτε έχει έν- 
νομο συμφέρον και απαιτήσει το προς επιστροφή ποσό. 

10. -ΕΤΑΙΡΙΕΣ ΣΕ ΚΑΤΑΣΤΑΣΗ ΛΥΣΗΣ 

Το διαλυτικό όπου φαίνεται ο εκκαθαριστής, θεωρημέ¬ 
νο από το Πρωτοδικείο ή την αρμόδια Νομαρχιακή Αυτο¬ 
διοίκηση κατά περίπτωση, ο οποίος και νομιμοποιείται να 
εισπράξει ή το ΦΕΚ που δημοσιεύτηκε το διαλυτικό. 

Αν δεν ορίζεται εκκαθαριστής στο διαλυτικό, απαιτείται 
το ΦΕΚ που δημοσιεύθηκε το τελευταίο καταστατικό τους 
όπως και τα ΦΕΚ με τις τυχόν τροποποιήσεις ή το κατα¬ 
στατικό και οι τυχόν τροποποιήσεις θεωρημένα από το 
Πρωτοδικείο ή τη Νομαρχιακή Αυτοδιοίκηση όταν πρό¬ 
κειται για ΑΕ, προκειμένου να αναζητηθεί αν έχει προβλε- 
φθεί εκκαθαριστής σε περίπτωση λύσης της εταιρίας. 

Αν δεν ορίζεται ούτε σ’αυτό, ο τίτλος εξοφλείται σε 
όλους τους εταίρους (ή εξουσιοδοτούν - πληρεξούσιο- 

δοτούν τρίτους ανάλογα με το ύψος του ποσού), οι οποί¬ 
οι υπογράφουν στο σώμα του τίτλου. Αν κάποιος από 
τους εταίρους διαφωνεί προσφεύγει ο ίδιος ή όποιος έχει 
έννομο συμφέρον στο δικαστήριο, το οποίο ορίζει με από¬ 
φαση του εκκαθαριστή. 

11. -ΦΥΣΙΚΑ ΠΡΟΣΩΠΑ 

Απαιτείται η επίδειξη του δελτίου της ταυτότητας τους ή 
του διαβατηρίου τους ή της σχετικής προσωρινής βεβαί¬ 
ωσης της αρμοδίας αρχής, αν πρόκειται για Έλληνες πο¬ 
λίτες. Του διαβατηρίου για τους αλλοδαπούς ή άλλου εγ¬ 
γράφου βάσει του οποίου επιτρέπεται η είσοδός τους στη 
χώρα ή της άδειας παραμονής τους στη Ελλάδα ή του δελ¬ 
τίου ταυτότητάς τους για τους κατοίκους χωρών της Ε. Ε. 

Ο αριθμός της ταυτότητας ή του διαβατηρίου, η Υπηρε¬ 
σία έκδοσής τους και η ημερομηνία «πρέπει να αναγρά¬ 
φονται στο σώμα του τίτλου πληρωμής και να υπογράφε¬ 
ται από τον δικαιούχο η πράξη εξόφλησης, καθώς και να 
αναγράφεται το ονοματεπώνυμό του ολογράφως. 

12. -ΕΞΟΦΛΗΣΗ ΧΩΡΙΣ ΔΙΚΑΙΟΛΟΓΗΤΙΚΑ 

Είναι δυνατή η εξόφληση τίτλου πληρωμής με μεταφο¬ 
ρά του προϊόντος ενός τίτλου σε λογαριασμό του δικαι¬ 
ούχου που τηρείται σε οποιαδήποτε Τράπεζα, που συμ¬ 
μετέχει στο συμψηφισπκό γραφείο της Τράπεζας Ελλά¬ 
δος «χωρίς τη προσκόμιση των προαναφερόμενων 
δικαιολογητικών με απλή αίτηση του ενδαφερομένου. Η 
αίτηση μπορεί να γίνεται και με τηλεομοιοτυπία (ίαχ) αφού 
ο ενδιαφερόμενος εξασφαλίσει τον τρόπο προσκόμισης 
στη ΔΟΥ του Αποδεικτικού Φορολογικής Ενημερότητας 
(ΑΦΕ), ή της ασφαλιστικής ενημερότητας όπου απαιτού¬ 
νται. 

Διευκρινίζουμε ότι η προσκόμιση ΑΦΕ και ενημερότη¬ 
τας ΙΚΑ, δεν αποτελούν δικαιολογητικά νομιμοποίησης 
των δικαιούχων, αλλά υποχρέωσή τους, που πηγάζει από 
άλλες διατάξεις και προσκομίζονται ή όχι ανάλογα με τις 
διατάξεις αυτές. 

Στις περιπτώσεις εξόφλησης ποσών με εντολή μεταφο¬ 
ράς, στην εντολή αναγράφεται ο δικαιούχος του τίτλου 
και σε καμιά περίπτωση οι τυχόν αντιπρόσωποι του. Εξαι¬ 
ρούνται οι περιπτώσεις κατασχέσεων και εκχωρήσεων. 

Η εξόφληση τίτλων πληρωμής, άνω των 500.000 δρχ, 
στην περίπτωση που δεν υπάρχουν μετρητά στη ΔΟΥ και 
αυτή δεν έχει τη δυνατότητα έκδοσης επιταγής, γίνεται 
υποχρεωτικά με εντολή μεταφοράς σε τραπεζικό λογα¬ 
ριασμό του δικαιούχου. 

13. - ΓΕΝΙΚΑ ΠΕΡΙ ΔΙΚΑΙΟΛΟΓΗΤΙΚΩΝ 

Όπου ορίζεται η προσκόμιση ΦΕΚ, αυτό θα πρέπει να 
φέρει θεώρηση πιστού ανπγράφου από το πρωτότυπο, 
από οποιαδήποτε Δημόσια Αρχή, ΝΠΔΔ, Δικηγόρους 
κ.λ.π., είτε να προσκομίζεται η πρωτότυπη έκδοση του 
Εθνικού Τυπογραφείου. 

« Όλα τα δικαιολογητικά μπορούν να προσκομίζονται 
στις ΔΟΥ, μόνο μία φορά το χρόνο κατά την πρώτη πλη¬ 
ρωμή. Στις υπόλοιπες πληρωμές του ιδίου έτους και για 
τους ίδιους δικαιούχους θα γίνεται μνεία σε ποιόν τίτλο 
έχουν επισυναφθεί τα σχετικά δικαιλογητικά. Ο προϊστά¬ 
μενος του τμήματος κρατά αντίγραφα των δικαιολογητι- 
κών ή στοιχεία αυτών σε σχετικό βιβλίο. 

Όλα τα δικαιολογηπκά που κατά περίπτωση υποβάλλο¬ 
νται στις ΔΟΥ, πρέπει να έχουν εκδοθεί ή όπως ορίζεται 
θεωρηθεί, μέσα στο έτος που γίνεται η εξόφληση. Ειδικά 
για τις εξοφλήσεις που γίνονται τον Ιανουάριο και Φε¬ 
βρουάριο, γίνονται δεκτά δικαιολογηπκά που έχουν εκ¬ 
δοθεί ή θεωρηθεί τους μήνες Νοέμβριο, Δεκέμβριο του 
προηγουμένου έτους. 


Τα πληρεξούσια δεν εντάσσονται στην παραπάνω ρύθ¬ 
μιση, αφού εκ του νόμου ισχύουν μέχρι την ανάκληση 
τους ή μέχρι την καταληκπκή τους ημερομηνία όταν ορί¬ 
ζεται. 

Όλα τα δικαιολογηπκά πρέπει να είναι πρωτότυπα ή επι¬ 
κυρωμένα αντίγραφα από την αρχή που τα εξέδωσε όπως 
κατά περίπτωση αναφέρεται ανωτέρω. Αντίγραφα επικυ¬ 
ρωμένα από τρίτες υπηρεσίες, ΝΠΔΔ, δικηγόρους κ.λ.π. 
δε γίνονται δεκτά. Εξαιρούνται οι βεβαιώσεις του πιστού 
ανπγράφου στα ΦΕΚ. 

Τα ξενόγλωσσα έγγραφα πρέπει να προσκομίζονται με¬ 
ταφρασμένα από την αρμόδια Υπηρεσία του Υπουργείου 
Εξωτερικών, της Νομαρχιακής Αυτοδιοίκησης,από δικη¬ 
γόρους. Πρεσβείες και Προξενεία, νόμιμα θεωρημένα. 
Επίσης από πραγματογνώμονα που ορίζει το αρμόδιο δι¬ 
καστήριο. 

Η εξόφληση των τίτλων πληρωμής ολοκληρώνεται με 
την παράδοση των χρημάτων στον δικαιούχο, ο οποίος 
ταυτόχρονα υπογράφει την πράξη εξοφλήσεως, όπου 
αναγράφονται τα στοιχεία της ταυτότητας του, διαβατη¬ 
ρίου κ.λ,π., είτε είναι φυσικό πρόσωπο, είτε εκπρόσωπος 
εταιρίας, είτε εξουσιοδοτημένος από τον δικαιούχο, κα¬ 
θώς και η ημερομηνία έκδοσης τους και ολογράφως το 
όνομα του λαβόντος. 

14.- ΕΞΟΦΛΗΣΗ ΤΙΤΛΟΥ ΣΕ ΑΝΤΙΠΡΟΣΩΠΟ ΤΟΥ ΔΙ¬ 
ΚΑΙΟΥΧΟΥ 

Η πληρωμή σε ανππρόσωπο του δικαιούχου, γίνεται με 
απλή εξουσιοδότηση ή με συμβολαιογραφικό πληρεξού¬ 
σιο, ανάλογα με το ύψος του ποσού. 

Με απλή εξουσιοδότηση,όπου στο σώμα της θεωρείται 
το γνήσιο της υπογραφής του εξουσιοδοτούντος από 
οποιαδήποτε υπηρεσία, ΝΠΔΔ, Αστυνομική, Δημοτική ή 
Κοινοτική Αρχή, εξοφλούνται τίτλοι πληρωμής το ποσό 
των οποίων για κάθε έναν ανέρχεται στο 1.000.000δρχ. 
όπως ορίζεται στο άρθρο 132 του ΠΔ 16/89 και στο ΠΔ 
191/97. 

Άνω του ποσού του 1.000.000 δρχ. απαιτείται η επίδει¬ 
ξη πληρεξουσίου, το οποίο εκδίδεται από συμβολαιογρά¬ 
φους του εσωτερικού ή του εξωτερικού, Πρεσβείες, Προ¬ 
ξενεία και σε εξαιρετικές περιπτώσεις από τον Πλοίαρχο 
στη διάρκεια ταξιδιού. 

Αν το πληρεξούσιο είναι ξενόγλωσσο μαζί με το θεωρη¬ 
μένο αντίγραφο πρέπει να προσκομίζεταιγια επίδειξη και 
μετάφρασή του, όπως αναφέρεται στο εδάφιο στ’ της πα¬ 
ραγράφου 13. Το αντίγραφο του πληρεξουσίου, που προ¬ 
σκομίζεται για επίδειξη, δεν μπορεί να θεωρηθεί από κα¬ 
μιά άλλη αρχή πλην αυτού που το εξέδωσε. 

Το πληρεξούσιο ισχύει εκ του νόμου, μέχρι ανακλήσεώς 
του και ως εκ τούτου η ημερομηνία θεώρησής του μπορεί 
να είναι και παλαιό. Για το λόγο αυτό οι ΔΟΥ πρέπει να τη¬ 
ρούν σχετικό βιβλίο ανακλημένων πληρεξουσίων. 

Πάνω στο σώμα του, τίτλου (στην πράξη εξόφλησης) 
αναγράφεται ο αριθμός του πληρεξουσίου, η εκδούσα 
αρχή, η διεύθυνση και το τηλέφωνο αυτής, τα στοιχεία 
του πληρεξουσιοδοτημένου και κάθε άλλο χρήσιμο στοι¬ 
χείο. 

Η ΔΟΥ εκδίδει αντίγραφο του επιδεικνυομένου πληρε¬ 
ξουσίου, το οποίο θεωρεί και επισυνάπτει στον τίτλο που 
αποστέλλει στο Ελεγκτικό Συνέδριο. 

Ανπθετα η εξουσιοδότηση πρέπει να εκδοθεί μέσα στο 
έτος, που εξοφλείται ο τίτλος,με την ευχέρεια που παρέ¬ 
χεται για τα λοιπά δικαιολογηπκά που εκδίδονται τους μή¬ 
νες Νοέμβριο-Δεκέμβριο, του προηγούμενου έτους. 

Η εξουσιοδότηση εκδίδεται για μια αιπ'α και δεν γίνονται 

δεκτά θεωρημένα αντίγραφα της. 

Η πληρεξουσιότητα δεν μεταβιβάζεται σε άλλον από 
τον πληρεξουσιοδοτούμενο αν δεν δίνει τέτοιο δικαίωμα 
ο εντολέας. 

Αυτός που πιστοποιείται (από τα δικαιολογητικά των 
παραγράφων 1, 2,3. και των αντίστοιχων περιπτώσεων) 
ως εκπρόσωπος εταιρίας, δύναται να εξουσιοδοτεί -πλη- 
ρεξουσιοδοτεί τρίτον ανάλογα με το ύψος του ποσού, να 
εισπράξει αντί αυτού εκτός από τις περιπτώσεις που αυ¬ 
τό του απαγορεύεται ρητά στον κατασταπκό χάρτη ή στα 
πρακτικά συνεδριάσεως του Δ.Σ. 

15. - ΔΙΚΑΙΟΥΧΟΙ ΠΟΥ ΔΕΝ ΜΠΟΡΟΥΝ ΝΑ ΥΠΟΓΡΑ¬ 
ΨΟΥΝ 

Προκειμένου να εξοφληθούν τίτλοι πληρωμής σε δικαι¬ 
ούχους που δεν μπορούν να υπογράψουν, μέχρι του πο¬ 
σού των 500.000 δρχ απαιτείται η συνυπογραφή της πρά¬ 
ξης εξοφλήσεως από δύο μάρτυρες, καθώς και η ανα¬ 
γραφή των στοιχείωντης ταυτότητάς τους, στο σώμα του 
τίτλου. 

Άνω των 500.000 δρχ απαιτείται πληρεξούσιο. Εξαιρού¬ 
νται του ποσού αυτού και μπορεί η εξόφληση να γίνεται με 
δύο μάρτυρες, μέχρι του ορίου των αποδοχών ενός μη- 
νός για τους υπαλλήλους και συνταξιούχους, καθώς και 
οι πάσης φύσεως αμοιβές από μισθούς και συντάξεις. 
Ακόμη, επιτρέπεται η υπέρβαση του ορίου των 500.000 
δρχ και μέχρι του συνόλου των αποδοχών τριών μηνών, 
για τις χορηγήσεις δανείων από το ΜΤΠΥ και λοιπών 
ασφαλισπκών ταμείων, για κάθε δανειολήπτη. 

16. -ΚΑΤΟΙΚΟΙ ΕΞΩΤΕΡΙΚΟΥ 

Η εξόφληση γίνεται στους ίδιους ή στους εξουσιοδοτη¬ 
μένους πληρεξουσιοδοτημένους ανππροσώπους τους, 
ανάλογα με το ύψος του ποσού, όταν πρόκειται για φυσι¬ 
κά πρόσωπα. Επίσης, με εντολή μεταφοράς του ποσού σε 
λογαριασμούς τους σε τράπεζα του εσωτερικού ή του 
εξωτερικού, αφού στην αίτηση του δικαιούχου δηλωθεί ο 
λογαριασμός και η μεσολαβούσα τράπεζα στην Ελλάδα, 
στη περίπτωση που ο λογαριασμός τηρείται σε Τράπεζα 
του εξωτερικού. 

Οι δικαιούχοι, Φυσικά ή Ν. Π. αναλαμβάνουν τα έξοδα 
που θα απαιτηθούν για την μεταφορά των ποσών που 
τους αφορούν στο εξωτερικό. 

Αν ο δικαιούχος είναι νομικό πρόσωπο (εταιρία κ.λ.π.), ο 
τίτλος εξοφλείται υποχρεωτικά με εντολή μεταφοράς του 
ποσού σε λογαριασμό του, που τηρείται σε τράπεζα του 
εσωτερικού ή του εξωτερικού, δηλώνοντας στη δεύτερη 
περίπτωση και τη μεσολαβούσα τράπεζα στην αίτησή του. 

Τυχόν πιστοποιητικά μόνιμης κατοικίας στο εξωτερικό ή 
άλλα στοιχεία που καταθέτονται στις ΑΟΥ (ή επικυρωμέ¬ 
να αντίγραφα αυτών), επισυνάπτονται στην εντολή μετα¬ 
φοράς. 

Στην εντολή επίσης αναφέρεται η αιτία πληρωμής ανα¬ 
λυτικά (π.χ. επιστροφή φόρου εισοδήματος από αμοιβές 
συμβούλων, επιστροφή ΦΓΊΑ, επιστροφή φόρου μεταβί¬ 
βασης ακινήτων, μισθώματα ακινήτου κ.λ.π.). 

Για τα Ν. Π. τα οποία βρίσκονται σε κατάσταση λύσης 
και δεν τηρείται λογαριασμός τους σε τράπεζα, ζητούνται 
τα δικαιολογητικά που νομιμοποιούν αυτόν που προσέρ¬ 
χεται να εισπράξει, καθώς και αντίγραφα των διατάξεων 
του νομικού πλαισίου που ισχύει στη χώρα τους τα οποία 
αποδεικνύουν τα ανωτέρω (όλα νόμιμα μεταφρασμένα 
και θεωρημένα). 

Στην περίπτωση που οι ΔΟΥ αδυνατούν να εξάγουν συ¬ 
μπεράσματα ή αμφιβάλλουν για το ποιος δικαιούται να ει- 
σπράξει, διαβιβάζουν τη σχεπκή αλληλογραφία στη 16η 


Δ/νση του Υπ. Οικονομικών για να λάβουν οδηγίες. 

17. -ΚΛΗΡΟΝΟΜΟΙ ΑΠΟΒΙΩΣΑΝΤΩΝ ΔΙΚΑΙΟΥΧΩΝ 

Μέχρι του ποσού των 150.000 δρχ κατά τίτλο, η εξό¬ 
φληση γίνεται με την προσκόμιση υπεύθυνης δήλωσης. 

Σ’αυτήν δηλώνεται το ονοματεπώνυμο, ο τόπος και η 
χρονολογία αποβιώσεως του κληρονομουμένου και ότι ο 
δηλών είναι ο μοναδικός κληρονόμος του αποβιώσαντος 
δικαιούχου. Αν οι κληρονόμοι είναι περισσότεροι του 
ενός, σε ξεχωριστή δήλωση ο κάθε ένας αναφέρει και 
τους λοιπούς κληρονόμους. 

Η ΔΟΥ που εξοφλεί τον τίτλο υποχρεούται να ενημερώ¬ 
νει τη ΔΟΥ που φορολογούνται οι κληρονόμοι για τα πο¬ 
σά που τους καταβάλλονται. 

Από του ποσού των 150.001 δρχ και άνω κατά τίτλο (και 
όπως διαμορφώνεται κάθε φορά το ποσό του αρ. 107 του 
Ν.Δ118/73 με τις αποφάσεις του Υπουργού Οικονομικών) 
η εξόφληση γίνεται με την προσκόμισή του κατά το άρθρο 
105 του ΝΔ118/73 πιστοποιητικό του αρμοδίου προϊστα¬ 
μένου ΔΟΥ, στο οποίο βεβαιώνεται ότι κατατέθηκε η κατά 
το νόμο δήλωση φόρου κληρονομιάς, με τα επισυναπτό- 
μενα και μνημονευόμενα έγγραφα νομιμοποίησης του δη- 
λούντος. Ακόμη ότι περιλαμβάνεται στη δήλωση και η 
προς είσπραξη απαίτηση, καθώς και ότι καταβλήθηκε ο 
απαιτούμενος φόρος. 

Εάν υπάρχει τίτλος πληρωμής οποιουδήποτε ύψους και 
επιμεριζόμενο το ποσό στους κληρονόμους δίνει κατά 
κληρονόμο μέχρι 150.000 δρχ τότε η εξόφληση γίνεται με 
τη διαδικασία της υπεύθυνης δήλωσης. 

Σε περίπτωση που ο δικαιούχος επιστροφής από φόρο 
εισοδήματος απεβίωσε και το επιστρεφόμενο ποσό προ¬ 
έρχεται ολόκληρο ή μέρος αυτού, από εισοδήματα της 
συζύγου του, η επιστροφή γίνεται σ’αυτήν, κατόπιν εγ¬ 
γράφου του αρμόδιου προϊσταμένου ΔΟΥ, από το οποίο 
προκύπτει ότι πράγματι ολόκληρο ή μέρος του επιστρε- 
φόμενου ποσού προέρχεται από εισοδήματα της συζύ¬ 
γου. Δεν απαιτείται δηλαδή η προσκόμιση των σχετικών 
δικαιολογητικών νομιμοποίησής της ως κληρονόμου, για¬ 
τί το επιστρεφόμενο ποσό δεν αποτελεί κληρονομιαία πε¬ 
ριουσία. 

Όμοια δεν αποτελούν κληρονομιαία περιουσία οι τρίμη¬ 
νες αποδοχές,οι οποίες καταβάλλονται ως προσωπικό δι¬ 
καίωμα στη σύζυγο και τα τέκνα του υπαλλήλου που απε¬ 
βίωσε. Στην περίπτωση αυτή ως δικαιολογητικά προσκο¬ 
μίζεται, το πιστοποιητικό εγγυτέρων συγγενών από το 
Δήμο ή την Κοινότητα, ανεξαρτήτως ποσού. 

18. ΑΝΗΛΙΚΟΙ 

Η εξόφληση τίτλων πληρωμής σε ανήλικο δικαιούχο ο 
όποιος δεν έχει συμπληρώσει το δέκατο όγδοο έτος της 
ηλικίας του, όπως ισχύει μέχρι σήμερα (αρθ. 127 Α. Κ.) ], 
γίνεται σ’ αυτούς που έχουν τη γονική μέριμνα ή την επι¬ 
μέλεια του ανηλίκου. 

Για την εξόφληση απαιτείται πιστοποιητικό εγγυτέρων 
συγγενών από το Δήμο ή την Κοινότητα και υπεύθυνη δή¬ 
λωση του Ν. 1599/86, στην οποία οι γονείς του ανηλίκου - 
ή ο ένας από τους δύο, δηλώνουν ότι ασκούν τη γονική μέ¬ 
ριμνα και την επιμέλεια του ανηλίκου και ότι αυτή δεν τους 
έχει αφαιρεθεί με δικαστική απόφαση. 

Σε περιπτώσεις διαφωνιών των γονέων, διάστασης, δια¬ 
ζυγίου κ.λ. περιπτώσεις που περιγράφονται στα άρθρα 
1510 έως 1541 του Α.Κ., το δικαστήριο αποφασίζει για την 
ανάθεση της επιμέλειας του ανηλίκου σε έναν από τους 
γονείς ή τρίτο πρόσωπο ή ορίζει επίτροπο, οπότε απαιτεί¬ 
ται η προσκόμιση της σχετικής απόφασης θεωρημένης 
από την .αρμόδια δικασπκή Αρχή. 

19. - ΑΤΟΜΑ ΣΕ ΕΠΙΜΕΛΕΙΑ 

«Η εξόφληση γίνεται σ’ αυτούς που ασκούν την επιμέ¬ 
λεια, όπως προκύπτει από την οικεία δικαστική απόφαση, 
η οποία προσκομίζεται θεωρημένη από την αρμόδια Υπη¬ 
ρεσία του Δικαστηρίου. 

Στις περιπτώσεις που δεν υπάρχει δικαστική απόφαση 
επιτρέπεται να γίνεται η εξόφληση μέχρι του ποσού των 
200.000 δρχ, αφού αυτός που δηλώνει ότι έχει την επιμέ¬ 
λεια προσκομίσει βεβαίωση από το Δήμο ή την Κοινότητα, 
ότι αυτός ασκεί την επιμέλεια καθώς και υπεύθυνη δήλω¬ 
σή του, στην οποία δηλώνει ότι έχει την επιμέλεια του δι¬ 
καιούχου. Δηλώνει επίσης ότι αναλαμβάνει στην περί¬ 
πτωση που αποδειχθεί ότι η επιμέλεια έχει ανατεθεί ή 
ασκείται από άλλον, να του καταβάλλει το ποσό που εισέ- 
πραξε. 

20. - ΕΛΕΥΘΕΡΟΙ ΕΠΑΓΓΕΛΜΑΤΙΕΣ 

Ισχύουν όσα αναφέρονται στην παράγραφο 11 της πα¬ 
ρούσας για τα ΦΥΣΙΚΑ ΠΡΟΣΩΠΑ και επιπλέον απαιτείται 
η προσκόμιση του δελτίου παροχής υπηρεσιών, νόμιμα 
θεωρημένου, όπου αυτό επιβάλλεται. Σε ότι αφορά τις 
επιστροφές φόρων, για την προσκόμιση ή μη του δελτίου 
παροχής υπηρεσιών ισχύουν οι σχετικές διατάξεις και 
εγκύκλιοι του Κ. Β.Σ. 

Στις περιπτώσεις εξόφλησης X. Ε. Π., το δελτίο παρο¬ 
χής υπηρεσιών κατατίθεται στις Υπηρεσίες Δημοσιονομι¬ 
κού ελέγχου (Υ.Δ.Ε.), οι οποίες πιστοποιούν την υποβολή 
του δελτίου πάνω στο σώμα του τίτλου με την ένδειξη «κα¬ 
τατέθηκε δελτίο παροχής υπηρεσιών» ή « να πληρωθεί 
χωρίς δελτίο παροχής υπηρεσιών». Αν στο X. Ε. Π. δεν 
αναγράφεται καμία από τις ανωτέρω ενδείξεις, το δελτίο 
παροχής υπηρεσιών υποβάλλεται από τον υπόχρεο στη 
Δ.Ο.Υ., κατά τη εξόφληση του τίτλου. 

Το παραπάνω δελτίο προσκομίζεται και στην περίπτω¬ 
ση εξόφλησης του τίτλου με «εντολή μεταφοράς». 

Όταν ο ελεύθερος επαγγελματίας συνταξιοδοτηθεί, 
προσληφθεί στο Δημόσιο ή για οποιοδήποτε λόγο κάνει 
παύση δραστηριοτήτων, αντί του δελτίου παροχής υπη¬ 
ρεσιών και όπου αυτό απαιτείται, προσκομίζει τη σχετική 
βεβαίωση του ασφαλιστικού του φορέα, υπηρεσίας κ.λ,π. 
καθώς και ανπγραφο της βεβαίωσης διακοπής εργασιών, 
που του χορηγεί η αρμόδια Δ.Ο.Υ. 

21. ΕΞΟΦΛΗΣΗ ΤΙΤΛΩΝ ΠΛΗΡΩΜΗΣ ΜΕ ΧΡΗΜΑΤΙΚΑ 
ΓΡΑΜΜΑΤΙΑ 

ΟιΔ.Ο.Υ. μπορούν, μετά από αίτηση του δικαιούχου, να 
εξοφλούν τίτλους πληρωμής με την έκδοση χρηματικών 
γραμματίων προς άλλη Δ.Ο.Υ., στην οποία λειτουργεί 
τμήμα εξόδων ή προς τις Δ.Ο.Υ. β' τάξης και τα Τοπικά 
Γραφεία. 

Η αποστέλλουσα Δ.Ο.Υ., εφόσον κατατεθούν σ’ αυτή τα 
δικαιολογητικά νομιμοποίησης, τα επισυνάπτει στο 
«γραμμάτιο μετρητοίς» που στέλνει στην άλλη Δ.Ο.Υ., η 
οποία φέρει και την ευθύνη συγκέντρωσης όλων των δι- 
καιολογητικών νομιμοποίησης του δικαιούχου. 

Στο Γραμμάτιο αναγράφεται το όνομα ή η επωνυμία του 
δικαιούχου, όπως ακριβώς αναφέρεται στον τίτλο πλη¬ 
ρωμής . 

22. ΣΧΟΛΙΚΕΣ ΕΠΙΤΡΟΠΕΣ 

Για τα X. Ε. Π. που εκδίδονται στο όνομα του εκπροσώ¬ 
που της σχολικής επιτροπής, προσκομίζεται διπλότυπη 
απόδειξη είσπραξης. 

Για τα Χ.Ε.Π. που εκδίδονται στο όνομα της σχολικής 
επιτροπής, προσκομίζονται, η διπλότυπη απόδειξη και βε¬ 
βαίωση του Δήμου σχετικά με τη συγκρότηση του οργά¬ 


νου. Χρήματα, μπορούν να εισπράξουν ο Ταμίας ή ο 
Δ/ντής της σχολικής επιτροπής. 

23. ΕΙΔΙΚΑ ΘΕΜΑΤΑ 

Απαγορεύεται, στους προϊσταμένους εσόδων και εξό¬ 
δων να προέρχονται οι ίδιοι στην είσπραξη του προϊόντος, 
των προς εξόφληση τίτλων πληρωμής, προκειμένου να 
εξυπηρετήσουν φιλικά ή συγγενικά τους πρόσωπα, είτε 
έχουν, είτε δεν έχουν εξουσιοδοτηθεί - πληρεξουσιοδο- 
τηθεί. 

Απαγορεύεται η εν μέρει εξόφληση τίτλου για τον ίδιο 
δικαιούχο, πλην των περιπτώσεων μισθοδοσίας για την 
πληρωμή των ασφαλιστικών κρατήσεων. Η εξόφληση τίτ¬ 
λου με πολλούς δικαιούχους ισχύει και γίνεται με τη δια¬ 
δικασία που περιγράφεται στο αρθ. 130 του Π.Δ. 16/89. 

Απαγορεύεται, μετά την εξόφληση τίτλου πληρωμής 
από το διαχειριστή της Δ.Ο.Υ. ή τον πράκτορα της Τρά¬ 
πεζας της Ελλάδος, η διόρθωση ή η αντικατάσταση πα¬ 
ραστατικού στοιχείου της πληρωμής. 

Ακόμη απαγορεύεται σε κάθε περίπτωση η εξόφληση, 
με μετρητά τίτλων που το προϊόν τους πρόκειται να συμ- 
ψηφισθεί με χρέη του δικαιούχου ή του έχοντος έννομου 
συμφέροντος, στην ίδια ή άλλη ΔΟΥ. 

Από την ισχύ της παρούσας παύουν να ισχύουν οι δια¬ 
τάξεις της αριθ. 1129800/10885/2.12.96 Α.Υ.Ο.. 

Η εν λόγω απόφαση ουδεμία δαπάνη προκαλεί στον 
Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-Φ- 

Αριθ. Φ2-1392 ( 2 ) 

Έγκριση κυκλοφορίας ηλεκτρονικών ταξιμέτρων της 
Εταιρείας ΣΕΜΗΤΡΟΝ Α.Ε. τύπου ΠΑΝΘΗΡΑΣ 4Β με 
εκτυπωτή Ι_Ρ 45. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ137/τ. Α726.7.1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988), 

3. Τις διατάξεις του Π.Δ. 524/78 «Περί Κωδικοποιήσεως 
εις ενιαίον κείμενον των ισχουσών διατάξεων των αναφε- 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. Την Απόφαση Β3-54/13.5.1996 σχετικά με εξουσιο¬ 
δότηση για υπογραφή εγγράφων με εντολή Υφυπουρ¬ 
γού. 

5. Την Απόφαση Φ2-429/2.4.1999 «Απαιτήσεις για έγκρι¬ 
ση ηλεκτρονικών ταξιμέτρων που κυκλοφορούν στην Ελ¬ 
λάδα» (ΦΕΚ 495/τ.Β'/29.4.1999), η οποία τροποποιήθηκε 
με την Απόφαση Φ2-1341/2.11.1999. 

6. Το πιστοποιητικό εγκρίσεως με αριθμό 99Ρ 
22688/9.9.1999 που χορηγήθηκε από το Σουηδικό Ινστι¬ 
τούτο Μετρολογίας 3Ρ ΡΡΟνΝΙΝΟ ΡΟΗ3ΚΝΙΝΘ και το 
από 19.10.1998 πιστοποιητικό δοκιμών που χορηγήθηκε 
από το Τϋν ΡτοάυσΙ δβη/ίοβ. 

7. Την από 7.7.1999 αίτηση της Εταιρείας «ΣΕΜΗΤΡΟΝ 
Α.Ε.» όπως αυτή τροποποιήθηκε με την από 16.11.1999 
επιστολή της ίδιας Εταιρείας. 

8. Την από 19.11.1999 έκθεση του υπαλλήλου της Υπη- 

ρεσίας μας Σασαρώλη Εδμόνδου, Μηχ/γου Μηχανικού, 
αποφασίζουμε: 

1. Εγκρίνουμε την κυκλοφορία στην Ελλάδα των ταξι¬ 
μέτρων τύπου ΠΑΝΘΗΡΑΣ 4Β που κατασκευάζει η Εται- 
ρείαΣΕΜΗΤΡΟΝ Α.Ε., (ΒΙ.ΠΕ. Σίνδου 57022 - ΘΕΣ/ΝΙΚΗ). 
Το ανωτέρω ταξίμετρο έχει τη δυνατότητα να συνδεθεί με 
τον εκτυπωτή ΙΡ 45. 

Η έγκριση αυτή θα ισχύει μέχρι την 19.11.2009. 

2. Για την εξακρίβωση της ταυτότητας των ταξιμέτρων 
αυτών στους ελέγχους που γίνονται από τα αρμόδια όρ¬ 
γανα, πρέπει να αναγράφονται επ αυτών κατά τρόπο ευ¬ 
κρινή, ευανάγωστο και ανεξίτηλο και σε σημείο που να 
διακρίνονται καλά, οι εξής ενδείξεις: 

α) Ο Οίκος κατασκευή, 

β) Ο τύπος του ταξιμέτρου, 

γ) Ο αριθμός σειράς και το έτος κατασκευής, 

δ) Η σταθερά Ι< του ταξιμέτρου, 

ε) Ο αριθμός εγκρίσεως κυκλοφορίας στην Ελλάδα, 

ήτοι: Φ2-1392/22.11.1999 Υπουργείου Ανάπτυξης. 

3. Το ταξίμετρο πρέπει να σφραγίζεται σε όλα τα σημεία 
που προβλέπεται από το άρθρο 8.1 του ΕΝ 50148 και εμ- 
φαίνεται στα σχεδιαγράμματα που υποβλήθηκαν. 

4. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί από την Αρμόδια Αρχή ότι δεν 
πληρούνται οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

5. Η απόφαση αυτή ισχύει από την ημερομηνία δημοσί¬ 
ευσης της Εφημερίδας της Κυβερνήσεως. 

6. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σής της. 

Αθήνα, 22 Νοεμβρίου 1999 

Με εντολή Υπουργού 
Ο Διευθυντής 

ΧΡ. ΔΗΜΗΤΡΑΚΟΠΟΥΛΟΣ 
-♦- 

Αριθ. Φ2-1382 (3) 

Έγκριση κυκλοφορίας ηλεκτρονικών ταξιμέτρων της 
Εταιρείας ΣΕΜΗΤΡΟΝ Α.Ε. τύπου ΠΑΝΘΗΡΑΣ 50 με 
εκτυπωτή ίΡ 45. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988), 

3. Τις διατάξεις του Π.Δ. 524/78 «Περί Κωδικοποιήσεως 
εις ενιαίον κείμενον των ισχουσών διατάξεων των αναφε- 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. Την Απόφαση Β3-54/13.5.1996 σχετικά με εξουσιοδό¬ 
τηση για υπογραφή εγγράφων με εντολή Υφυπουργού. 

5. Την Απόφαση Φ2-429/2.4.1999 «Απαιτήσεις για έγκρι¬ 
ση ηλεκτρονικών ταξιμέτρων που κυκλοφορούν στην Ελ¬ 
λάδα» (ΦΕΚ 495/τ.Β'/29.4.1999), η οποία τροποποιήθηκε 
με την Απόφαση Φ2-1341/2.11.1999. 

6. Το πιστοποιητικό εγκρίσεως με αριθμό 99Ρ 
22688/9.9.1999 που χορηγήθηκε από το Σουηδικό Ινστι¬ 
τούτο Μετρολογίας 5Ρ ΡΠΟνΝΙΝΘ ΡΟΒ5ΚΝΙΝΘ και το 
από 19.10.1998 πιστοποιητικό δοκιμών που χορηγήθηκε 
από το Τϋν ΡΐΌάυοί Ββινϊοβ. 


7. Την από 7.7.1999 αίτηση της Εταιρείας «ΣΕΜΗΤΡΟΝ 
Α.Ε.» όπως αυτή τροποποιήθηκε με την από 16.11.1999 
επιστολή της ίδιας Εταιρείας. 

8. Την από 19.11.1999 έκθεση του υπαλλήλου της Υπη¬ 
ρεσίας μας Σασαρώλη Εδμόνδου, Μηχ/γου Μηχανικού, 
αποφασίζουμε: 

1. Εγκρίνουμε την κυκλοφορία στην Ελλάδα των ταξι¬ 
μέτρων τύπου ΠΑΝΘΗΡΑΣ 50 που κατασκευάζει η Εται¬ 
ρεία ΣΕΜΗΤΡΟΝ Α.Ε., (ΒΙ.ΠΕ. Σίνδου 57022 - ΘΕΣ/ΝΙΚΗ). 
Το ανωτέρω ταξίμετρο έχει τη δυνατότητα να συνδεθεί με 
τον εκτυπωτή 1_Ρ 45. 

Η έγκριση αυτή θα ισχύει μέχρι την 19.11.2009. 

2. Γ ια την εξακρίβωση της ταυτότητας των ταξιμέτρων 
αυτών στους ελέγχους που γίνονται από τα αρμόδια όρ¬ 
γανα, πρέπει να αναγράφονται επ αυτών κατά τρόπο ευ¬ 
κρινή, ευανάγωστο και ανεξίτηλο και σε σημείο που να 
διακρίνονται καλά, οι εξής ενδείξεις: 

α) Ο Οίκος κατασκευής, 

β) Ο τύπος του ταξιμέτρου, 

γ) Ο αριθμός σειράς και το έτος κατασκευής, 

δ) Η σταθερά Κ του ταξιμέτρου, 

ε) Ο αριθμός εγκρίσεως κυκλοφορίας στην Ελλάδα, 

ήτοι: Φ2-1382/22.11.1999 Υπουργείου Ανάπτυξης. 

3. Το ταξίμετρο πρέπει να σφραγίζεται σε όλα τα σημεία 
που προβλέπεται από το άρθρο 8.1 του ΕΝ 50148 και εμ- 
φαίνεται στα σχεδιαγράμματα που υποβλήθηκαν. 

4. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί από την Αρμόδια Αρχή ότι δεν 
πληρούνται οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

5. Η απόφαση αυτή ισχύει από την ημερομηνία δημοσί¬ 
ευσης της Εφημερίδας της Κυβερνήσεως. 

6. Η απόφαση αυτή να δημοσιευθεί στην Εφημερίδατης Κυ¬ 
βερνήσεως και ισχύει από την ημερομηνία δημοσίευσής της. 

Αθήνα, 22 Νοεμβρίου 1999 

Με εντολή Υπουργού 

Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 

-♦- 

Αριθ. οικ. 192132 (4) 

Συγκρότηση Επιτροπής για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) (Τ.Υ. Λουτρακιού - Ν. Κορινθίας). 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 18 του Ν. 2224/94 «Ρύθμιση θεμάτων ερ¬ 
γασίας, συνδικαλιστικών δικαιωμάτων, υγιεινής και 
ασφάλειας των εργαζομένων» (ΦΕΚ 112/Α/6.7.1994). 

δ) Του άρθρου 2 του Π. Δ/τος 359/97 (ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς όπως τροποποιήθηκε και ισχύ¬ 
ει με το άρθρο 20 του Ν. 2736/99 (ΦΕΚ 172/Α'). 
ε) Του άοθοου 19 του Ν. 1599/86. 

2. Το αριθ α) 4660/1-445531/12.9.99 και β) 4660/1- 
635226/24.9.99 έγγραφατου Υπουργείου Δημόσιας Τάξης. 

3. Το αριθ. Β121462/15.10.99 έγγραφο του ΟΑΕΔ. 

4. Το από 15.9.99 Δ.Υ. έγγραφο της Διεύθυνσης Προ¬ 
σωπικού του Υπουργείου μας. 

5. Το αριθ. 2586/8.10.99 έγγραφο της ΓΣΕΕ. 

6. Το αριθ. 1476/4.10.99 έγγραφο της ΠΑΣΕΓΕΣ. 

7. Την αριθ. 2039710/4570/0022/30.6.98 Κ.Υ.Α. «Καθο¬ 
ρισμός αμοιβής των μελών των Επιτροπών του Ο.Α.Ε.Δ., 
για τη χορήγηση Κάρτας Παραμονής περιορισμένης χρο¬ 
νικής διόϊρκειας σε αλλοδαπούς, των άρθρων 2 και 5 του 
Π.Δ. 359/97», αποφασίζουμε: 

1. Συγκροτούμε την Επιτροπή για την εξέταση των δι- 
καιολογητικών των αλλοδαπών για τη χορήγηση σ’ αυ¬ 
τούς της Κάρτας Παραμονής περιορισμένης χρονικής 
διάρκειας Νομού Κορινθίας με έδρα το Λουτράκι ως εξής: 

1. Φουντάτου Αγγελική, Ανώτερος υπάλληλος του ΟΑ¬ 
ΕΔ, ως Πρόεδρος. 

2. Αθανασοπούλου Θεοδώρα, εκπρόσωπο της Κοινωνι¬ 
κής Επιθ/σης, αναπληρούμενη από τον Παρτσινέβελο 
Κων/νο. 

3. Αναστόπουλο Στυλιανό, εκπρόσωπο της Αστυνομικής 
Διεύθυνσης, αναπληρούμενο από τον Πιπερή Ευάγγελο. 

4. Κωνσταντινίδη Παναγιώτη, εκπρόσωπο του Εργατι¬ 
κού Κέντρου Λουτρακιού αναπληρούμενο από τον Φι- 
λιάνδρα Χρήστο. 

5. Ζερβό Παναγιώτη, εκπρόσωπο της ΠΑΣΕΓΕΣ, ανα¬ 
πληρούμενο από τον Λάμπρου Βασίλειο. 

2. Εισηγητής ορίζεται ο αναπληρωτής Προϊστάμενος 
του ΟΑΕΔ Σινάνος Ιωάννης. 

3. Γραμματέας ορίζεται ο Καμενίτσας Βλάσσης, υπάλ¬ 
ληλος του ΟΑΕΔ. 

4. Η μηνιαία αποζημίωση ορίζεται ως εξής: 

α) Ο Πρόεδρος 80.000 δρχ. 

β) Τα μέλη 60.000 δρχ. έκαστος 

γ) Ο Εισηγητής και ο Γραμματέας 60.000 δρχ. έκαστος. 

Η παραπάνω αποζημίωση καταβάλλεται για τέσσερες 
(4) τουλάχιστον συνεδριάσεις κατά μήνα. 

5. Τυχόν πραγματοποίηση περισσοτέρων συνεδριάσε¬ 
ων δεν δημιουργεί αξίωση για πρόσθετη αποζημίωση. Σε 
περίπτωση που πραγματοποιούνται λιγότερες συνεδριά¬ 
σεις από τον καθορισμένο αριθμό η μηνιαία αποζημίωση 
θα μειώνεται αναλόγως. Επίσης ανάλογη μείωση θα γίνε¬ 
ται σε περίπτωση που μέλος μετέχει σε λιγότερες συνε¬ 
δριάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΐΩΑΝΝΟΥ 

-φ- 

Απόφαση Αριθ. 32 (5) 

Δημιουργία ειδικής κατηγορίας «ΥΠΟ ΕΠΙΤΗΡΗΣΗ» δια¬ 
πραγμάτευσης μετοχών εταιρειών εισηγμένων στο 

ΧΑΑ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 5.11.99) 

Έχοντας υπ’ όψιν: 

1. Τις διατάξεις του άρθρου 16παρ .4 του Ν. 2744/1999 
(ΦΕΚ222/Α7725.10.99). 


2. Τις διατάξεις του άρθρου 1 παρ. 7 του Ν. 2651/98 
(ΦΕΚ 248/Α7 3.11.98). 

3. Την ανάγκη πληροφόρησης και προστασίας του 
επενδυτικού κοινού, καθώς και διασφάλισης της ομαλής 
και εύρυθμης λειτουργίας της αγοράς, αποφασίζει: 

Τη δημιουργία ειδικής κατηγορίας «ΥΠΟ ΕΠΙΤΗΡΗΣΗ» 
διαπραγμάτευσης μετοχών εταιρειών εισηγμένων στο 
Χρηματιστήριο Αξιών Αθηνών. 

Στην ειδική κατηγορία «ΥΠΟ ΕΠΙΤΗΡΗΣΗ» δύνανται να 
ενταχθούν με απόφαση του Διοικητικού Συμβουλίου του 
Χρηματιστηρίου μετοχές εταιρειών οι οποίες: 

1. Δεντηρούν ορισμένες από τις προβλεπόμενες από τη 
χρηματιστηριακή νομοθεσία υποχρεώσεις τους, οι οποί¬ 
ες διαδραματίζουν σημανπκό ρόλο στην πληροφόρηση 
του επενδυτικού κοινού όπως: 

α. Σημανπκή παρέκκλιση της διάθεσης αντληθέντων κε¬ 
φαλαίων από τις δεσμεύσεις που αναφέρονται στο ενη¬ 
μερωτικό δελτίο. 

β. Μη έγκαιρη υποβολή στο ΧΑΑ λογιστικών και οικονο¬ 
μικών καταστάσεων (ΠΔ 360/85). 

γ. Παράλειψη ή καθυστέρηση ενημέρωσης του Χ.Α.Α, 
και του επενδυτικού κοινού, από την εταιρία για σημαντι¬ 
κά γεγονότα που την αφορούν σύμφωνα με το ΠΔ 350/85 
όπως: 

- Σημαντική αρνητική ή θετική μεταβολή στα οικονομικά 
της μεγέθη. 

- Γεγονότα ή πληροφορίες που αιτιολογούν ασυνήθη 
διακύμανση στην συναλλακπκή της συμπεριφορά, (όσον 
αφορά την τιμή μετοχών και τα διακινούμενα τεμάχια), 

2. Βρίσκονται στο στάδιο αλλαγής της κύριας δραστη- 
ριότητάς τους με αποτέλεσμα να μην παρουσιάζουν ου¬ 
σιαστική παραγωγική δραστηριότητα. 

3. Παρουσιάζουν ζημιογόνα αποτελέσματα και γενικό¬ 
τερα δημιουργούνται αμφιβολίες ως προς την ομαλή εξέ¬ 
λιξη των εργασιών τους. 

Οι ανωτέρω λόγοι σε συνδυασμό με τη συναλλακτική 
συμπεριφορά της μετοχής (σημαντικές, απότομες και 
αναιτιολόγητες διακυμάνσεις) αποτελούν τα κριτήρια για 
την ένταξη μιας μετοχής στην ειδική κατηγορία «ΥΠΟ 
ΕΠΙΤΗΡΗΣΗ» διαπραγμάτευσης. 

Για τις μετοχές που εντάσσονται στην ειδική κατηγορία 
«ΥΠΟ ΕΠΙΤΗΡΗΣΗ» ισχύουν τα ακόλουθα: 

α. Η διαπραγμάτευση θα γίνεται κατά την διάρκεια της 
συνεδρίασης με τη διαδικασία οεΙΙ ευοίϊοπε, σύμφωνα με 
την υπ’ αριθμ. 18/15.1.99 απόφαση του Δ.Σ. του Χ.Α.Α. 

β. Για όσο διάστημα η μετοχή μιας εταιρίας βρίσκεται 
στην κατηγορία αυτή δεν θα συμμετέχει στη διαμόρφωση 
των δεικτών, τόσο του Γενικού όσο και του ανπ'στοιχου 
κλαδικού δείκτη. 

γ. Κατά την δημοσίευση των οικονομικών και λογισπκών 
καταστάσεων που προβλέπονται από το ΠΔ 360/85 οι 
εταιρίες θα φροντίζουν ώστε στα προσδιοριζόμενα στην 
παρ. 3δ του άρθρου 4 του ΠΔ 360/85 στοιχεία να περι¬ 
λαμβάνεται ουσιαστική πληροφόρηση προς το επενδυτι¬ 
κό κοινό σχετικά με τις ενέργειες που έγιναν για την ανπ- 
μετώπιση των αιτίων τα οποία οδήγησαν στην υπαγωγή 
τους στην κατηγορία αυτή. 

δ. Σε περίπτωση αύξησης του μετοχικού κεφαλαίου με 
καταβολή μετρητών πρέπει η εκδότρια εταιρία να αναθέ¬ 
τει τη σύνταξη του ενημερωτικού δελτίου σε ανάδοχο, ο 
οποίος θα αναλαμβάνει τις υποχρεώσεις του άρθρου 3α 
του ΠΔ 350/85. 

ε. Στο εκδιδόμενο, σε περίπτωση αυξήσεως μετοχικού 
κεφαλαίου, ενημερωτικό δελτίο θα δημιουργείται ειδικό 

κεφάλαιο όπου θα περιγράφονται αναλυτικά οι λόγοι που 
οδήγησαν την εταιρία στην ειδική αυτή κατηγορία, καθώς 
και κάθε εξέλιξη ή ενέργεια που γίνεται από την εταιρία 
σχετικά με τα θέματα αυτά, θα επανεξετάζονται όλες οι 
προαναφερόμενες ειδικές προϋποθέσεις οι οποίες έθε¬ 
σαν την εταιρία στην κατηγορία αυτή, θα εξετάζεται η 
συμμόρφωση της εταιρίας όσον αφορά τις υποχρεώσεις 
της προς την κεφαλαιαγορά, η βελτίωση των οικονομικών 
μεγεθών της και γενικότερα η βελτίωση της συμπεριφο¬ 
ράς της εταιρίας και της μετοχής της. 

Όταν εκλείψουν οι λόγοι για τους οποίους μία μετοχή 
έχει ενταχθεί στην ειδική κατηγορία «ΥΠΟ ΕΠΙΤΗΡΗΣΗ» 
τότε η μετοχή επαναφέρεται στην αρχική της κατάσταση 
με απόφαση του Δ.Σ. του Χ.Α.Α. 

Οι υπ’ αριθμ. 9/6.2.97 και 16/10.9.98 αποφάσεις του Δι¬ 
οικητικού Συμβουλίου του Χρηματιστηρίου παύουν να 
ισχύουν. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Νοεμβρίου 1999 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 

- »- 

Απόφαση Αριθ. 33 (6) 

Δημιουργία ειδικής κατηγορίας «ΧΑΜΗΛΗΣ ΡΕΥΣΤΟΤΗ¬ 
ΤΑΣ» διαπραγμάτευσης μετοχών εταιρειών εισηγμέ¬ 
νων στο ΧΑΑ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 5.11.99) 

Έχοντας υπ’ όψιν: 

1. Τις διατάξεις του άρθρου 16παρ. 4του Ν. 2744/1999 
(ΦΕΚ 222/Α'/25.10.99). 

2. Τις διατάξεις του άρθρου 1 παρ. 7 του Ν. 2651/98 
(ΦΕΚ 248/Α7 3.11.98). 

3. Την ανάγκη πληροφόρησης και προστασίας του 
επενδυτικού κοινού, καθώς και διασφάλισης της ομαλής 
και εύρυθμης λειτουργίας της αγοράς, αποφασίζει: 

Τη δημιουργία ειδικής κατηγορίας «ΧΑΜΗΛΗΣ 
ΡΕΥΣΤΟΤΗΤΑΣ» διαπραγμάτευσης μετοχών εταιρειών ει¬ 
σηγμένων στο Χρηματιστήριο Αξιών Αθηνών. 

Στην ειδική κατηγορία «ΧΑΜΗΛΗΣ ΡΕΥΣΤΟΤΗΤΑΣ» δύ- 
νανται να ενταχθούν με απόφαση του Διοικητικού Συμ¬ 
βουλίου του Χρηματιστηρίου μετοχές οι οποίες παρου¬ 
σιάζουν ιδιαίτερα χαμηλή εμπορευσιμότητα και πολύ μι¬ 
κρή διασπορά. 

Για τις μετοχές που εντάσσονται στην ειδική κατηγορία 
«ΧΑΜΗΛΗΣ ΡΕΥΣΤΟΤΗΤΑΣ» ισχύουν τα ακόλουθα: 

α. Η διαπραγμάτευση θα γίνεται κατά την διάρκεια της 
συνεδρίασης με τη διαδικασία οαΙΙ ευοίϊοπδ, σύμφωνα με 
την υπ’ αριθμ. 18/15-1-99 απόφαση του Δ.Σ. του Χ.Α.Α. 

β. Για όσο διάστημα η μετοχή μιας εταιρίας βρίσκεται 
στην κατηγορία αυτή δεν θα συμμετέχει στη διαμόρφωση 
των δεικτών, τόσο του Γενικού όσο και του αντίστοιχου 
κλαδικού δείκτη. 

γ. Η εταιρία της οποίας η μετοχή έχει ενταχθεί στην κα¬ 
τηγορία αυτή υποχρεούται να λάβει, το συντομότερο δυ¬ 
νατό, τα απαιτούμενα μέτρα, σύμφωνα με όσο προβλέπο- 
νται από τη χρηματιστηριακή νομοθεσία, για την επίτευξη 
της απαιτούμενης διασποράς και υποβάλει, προς τούτο, 


στο Χρηματιστήριο σχετικό πρόγραμμα ενεργειών. 

Όταν εκλείψουν οι λόγοι για τους οποίους μια μετοχή 
έχει ενταχθεί στην ειδική κατηγορία «ΧΑΜΗΛΗΣ ΡΕΥΣΤΟ¬ 
ΤΗΤΑΣ» τότε η μετοχή επαναφέρεται στην αρχική της κα¬ 
τάσταση με απόφαση του Δ.Σ. του Χ.Α.Α. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Νοεμβρίου 1999 

Ο Πρόεδρος 

ΣΠΥΡΙΔΩΝ ΚΟΥΝΙΑΚΗΣ 

-» —.. 

Απόφαση Αριθ. 34 (7) 

Πρόσθετες πληροφορίες που πρέπει να παρατίθενται 
στις οικονοικές και λογιστικές καταστάσεις των εισηγ¬ 
μένων εταιρειών στο ΧΑΑ, που δημοσιεύονται σύμφω¬ 
να με τις διατάξεις του ΠΔ 360/85. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 5.11.99) 

Έχοντας υπ’ όψιν: 

1. Τις διατάξεις του άρθρου 16 παρ. 5 του Ν. 2744/1999 
(ΦΕΚ 222/Α725.10.99). 

2. Τις διατάξεις του ΠΔ 360/85. 

3. Την ανάγκη πληροφόρησης του επενδυτικού κοινού 
αποφασίζει τα ακολούθα: 

α. Σε περίπτωση που εταιρεία, της οποίας οι μετοχές εί¬ 
ναι εισηγμένες στο Χ.Α.Α πραγματοποιεί αύξηση του με¬ 
τοχικού κεφαλαίου με καταβολή μετρητών, στις δημοσι¬ 
ευόμενες μετά την ολοκλήρωση της αύξησης οικονομι¬ 
κές - λογιστικές καταστάσεις θα γίνεται ειδική αναφορά 
από τον ορκωτό ελεγκτή όσον αφορά στη διάθεση των 
αντληθέντων κεφαλαίων (στο αντίστοιχο τρίμηνο και συ¬ 
νολικά) σε σχέση με τα αναφερόμενα στο ενημερωτικό 
δελτίο μέχρι την ολοκλήρωση της διάθεσης των αντληθέ- 
ντων κεφαλαίων. 

β. Στις οικονομικές- λογισπκές καταστάσεις, που δημο¬ 
σιεύουν οι εισηγμένες στο ΧΑΑ εταιρείες, πρέπει να ανα¬ 
γράφεται η ανάλυση των πωλήσεώντους κατά κατηγορία 
οικονομικής δραστηριότητας. Η ανάλυση αυτή θα γίνεται 
σύμφωνά με την 4-ψήφια ταξινόμηση των κλάδων οικονο¬ 
μικής δραστηριότητας του ΣΤΑΚΟΔ 91. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Νοεμβρίου 1999 
Ο Πρόεδρος 

ΣΠΥΡΙΔΩΝ ΚΟΥΝΙΑΚΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ (8) 

Στην 4311.26/151/99/29.10.1999 απόφαση του Υπουρ¬ 
γού Εμπορικής Ναυτιλίας που δημοσιεύθηκε στο Φ.Ε.Κ. 
2005 Β/11.11.1999, σελίδα 25543 αντί του εσφαλμένου 
τίτλου: 

«Τρόπος πιστοποίησης γνώσης της αγγλικής γλώσσας 
ως προσόν διορισμού σε θέσεις Καθηγητή ή Επίκουρου 
Καθηγητή Α.Ε.Ν.» τίθεται ο ορθός: «τρόπος πιστοποίη¬ 
σης γνώσης της αγγλικής γλώσσας ως προσόν διορισμού 
σε θέσεις Καθηγητή ή Επίκουρου Καθηγητή ή Επιμελητή 
Α.Ε.Ν.». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


